Elisaveta Melinte

Moto-cugetare: Arta ne învață să contemplăm calitățile și fascinația frumosului.

Artista plastică pentru care farmecul și iluzoriul recuperează aspirația noastră de a deveni pentru moment fani Elisaveta Melinte. Elisaveta Melinte este tipul de personalitate cum mi-aș dori să fie întreaga societate în care ne ducem zilele. Domnia sa dă ani vieții și viață anilor, așa de perfectă ființă a trimis Dumnezeu pe pământ, înger cu chip de femeie.

Pictează mult, bine, continuu asigurând îmbinarea tuturor tehnicilor ce se aplică în arta plastică; pe pânză, carton, hârtie folosind ulei, tempera, acuarele. Temele sunt inspirate după natură, imaginative, reale. Pictura sa este o continuă investigare a universului creat de om, pornind de la gospodăria țărănească, de la mediul ambiant, flori, peisaje. Cromatic, compozițional și desen artista Elisaveta Melinte prin opera sa propune să ne apropiem de substanța noastră spirituală.

Prin realizările sale îți inspiră curaj, speranță, bucurie. Un gând al lui Constantin Brâncuși merită adresat acestei artiste: Nu forma exterioară este cea reală, ci esența lucrurilor. Plecând de la acest adevăr este imposibil ca cineva să exprime un lucru real imitând suprafața exterioară a lucrurilor. De-a lungul anilor de când vorbesc la vernisaje, am întâlnit artiști plastici foarte diferiți dar apropiați în planul comunicării generale.

Doamna Elisaveta Melinte este o personalitate, ca om și artist plastic, de un farmec aparte, dar nu greu de definit încă de la prima vedere. Este conștientă că se află în destinul unui pictor care și-a gândit opera eliberată de puterea contemporaneității în care trăim.

Pictor Prof. Cojocaru Vergil-Cover

Contents